ມີການປະທ້ວງ ຕໍ່ຕ້ານຜົນການເລືອກຕັ້ງ ໃນຕູນີເຊຍ (ເບິ່ງວີດີໂອ)
ມີການປະທ້ວງຄັ້ງໃໝ່ ຕໍ່ຕ້ານຜົນການເລືອກຕັ້ງ ທີ່ເມືອງ Sidi Bouzid ຂອງຕູນີເຊຍ
ການປະທ້ວງຮອບໃໝ່ໄດ້ລະເບີດຂຶ້ນ ທີ່ເມືອງ Sidi Bouzid ຂອງຕູນີເຊຍໃນວັນສຸກມື້ນີ້ ນຶ່ງມື້ຫຼັງຈາກພວກປະທ້ວງຫຼາຍຮ້ອຍຄົນ ໄດ້ພາກັນເດີນຂະບວນ ໄປສຳນັກງານຂອງພັກ ສາສະໜາອິສລາມ Ennahdha ລາຍງານຂ່າວແຈ້ງວ່າ ກຳລັງຮັກສາຄວາມສະຫງົບໄດ້ຍິງປືນຂຶ້ນຟ້າແລະໃຊ້ລະເບີດນໍ້າຕາ ຕໍ່ພວກເດີນຂະບວນ ຊຶ່ງໄດ້ພະຍາຍາມອີກເທື່ອນຶ່ງທີ່ຈະບຸກເຂົ້າໄປໃນສຳນັກງານຂອງພັກ Ennahdha ການປະທ້ວງໄດ້ເລີ່ມຂຶ້ນໃນວັນພະຫັດວານນີ້ ຫຼັງຈາກເຈົ້າໜ້າທີ່ເລືອກຕັ້ງໄດ້ປະກາດໃຫ້ ບ່ອນນັ່ງຫຼາຍບ່ອນທີ່ຊະນະໂດຍພັກລາຍຊື່ມະຫາຊົນທີ່ເປັນຄູ່ແຂ່ງເປັນໂມຄະໄປ ພວກ ເຈົ້າໜ້າທີ່ກ່າວອ້າງວ່າ ມີການລະເມີດລະບຽບການໂຄສະນາຫາສຽງ ລັດຖະບານຕູນີເຊຍໄດ້ປະກາດຫ້າມອອກນອກເຮືອນໃນຍາມກາງຄືນທີ່ເມືອງ Sidi Bou- zid ຊຶ່ງເປັນບ່ອນກຳເນີດໃນການລຸກຮືຂຶ້ນຂອງມະຫາຊົນທີ່ໄດ້ຂັບໄລ່ອະດີດປະທານາທິບໍ ດີ Zine el Abidine Ben Ali ທີ່ກຳຕຳແໜ່ງມາເປັນເວລາດົນນານແລ້ວນັ້ນ ແລະຈູດ ຄະນວນໃຫ້ແກ່ການລຸກຮືຂຶ້ນປະທ້ວງ ຢູ່ໃນໂລກອາຣັບ ຫຼື Arab Spring ທີ່ໄດ້ຫັນປ່ຽນ ຂົງເຂດດັ່ງກ່າວ ຂະນະດຽວກັນ ບັນດາພັກການເມືອງທີ່ໄດ້ຮັບບ່ອນນັ່ງສ່ວນໃຫຍ່ ໃນການເລືອກຕັ້ງເສລີ ເທື່ອທຳອິດໃນມື້ວັນອາທິດແລ້ວນີ້ກໍເລີ່ມທຳການສ້າງຕັ້ງລັດຖະບານສາມັກຄີຊາດຊົ່ວຄາວ ຂຶ້ນ ເຈົ້າໜ້າທີ່ເລືອກຕັ້ງໄດ້ປະກາດຜົນການນັບຄະແນນສຽງຂັ້ນສຸດທ້າຍ ໃນມື້ວັນພະຫັດວານ ນີ້ ພັກ Ennahdha ໄດ້ຮັບບ່ອນນັ່ງຫຼາຍເປັນອັນດັບນຶ່ງ ຄືຊະນະ 90 ບ່ອນນັ່ງໃນສະ ພາແຫ່ງຊາດທີ່ມີທັງໝົດ 217 ບ່ອນນັ່ງ 3 ເທົ່າຫຼາຍກວ່າພັກຄູ່ແຂ່ງທີ່ມີຄະແນນສຽງໃກ້ ຄຽງທີ່ສຸດນັ້ນ ໃນການຖະແຫຼງຂ່າວທີ່ນະຄອນຫຼວງຕູນິສໃນວັນສຸກມື້ນີ້ຜູ້ນຳຂອງພັກ Ennahdha ທ່ານ Rachid Ghannouchi ກ່າວວ່າພັກຂອງທ່ານຈະດຳເນີນງານເພື່ອສ້າງຕັ້ງລັດຖະບານຊຸດ ໃໝ່ທ່າມກາງໄມຕີຈິດມິດຕະພາບແລະພະລາດອນພາບ